Monsters vs. Aliens

Monsters vs. Aliens er en amerikansk animasjonsfilm fra 2009, produsert av DreamWorks.

Handlingsreferat 
I Modesto i California skal Susan Murphy planlegger å gifte seg med reporter Derek Dietl. Men kort tid før bryllupsseremonien blir hun truffet av en meteoritt fra en ødelagt planet, og all strålingen får henne til å lyse grønt og vokse til en enorm størrelse. Alle gjestene i bryllupet stikker rett før kirken kollapser fullstendig, og Derek blir slått ut av treplanker. Men giganten Susan redder ham i tide. En amerikansk militær avdeling dukker deretter opp og fanger henne. Susan våkner deretter opp ved et topphemmelig regjeringsanlegg som huser forskjellige monster som offentligheten er fullstendig uvitende om. Susan møter general W. R. Monger, en offiser som har ansvaret for hele anlegget.

Andre innsatte er dr. Cockroach, en forsker som ble halvt menneske, halvt kakerlakk etter et eksperiment gikk galt. B.O.B. (Benzoate Ostylezene Bicarbonate) en hjerneløs og levende masse av blå gørr som er resultat etter en mutasjon. Insectosaurus, et massivt insekt mutert av kjernefysisk stråling. The Missing Link, en forhistorisk  år gammel ape-hybrid som ble tint opp fra dyp is av forskere. Susan, kalt «Ginormica» av amerikanske myndigheter, blir forbudt enhver kontakt med venner og familie, slik at hun føler seg stadig mer isolert og ensom.

På et mystisk romskip i verdensrommet blir en blekksprut-lignende utenomjordisk skurk ved navn Gallaxhar varslet om tilstedeværelsen av «kvantium», en kraftig energikilde på jordkloden. Han sender en robot-sonde for å få tak i energien. Sonden lander senere på jorden, hvor USAs president forsøker å oppnå kontakt med den. Men sonden beveger seg mot San Francisco og begynner å rasere området, til tross for mislykkede forsøk fra USAs væpnede styrker. W.R. Monger overbeviser presidenten om å gi monstrene større frihet hvis de klarer å stanse sonden og bli helter. I San Francisco oppdager roboten kvantium-stråling gjennom Ginormicas kropp. Den forsøker å ta stoffet fra henne, og setter mange liv i fare. Ved Golden Gate Bridge klarer Insectosaurus, The Missing Link, dr. Cockroach, B.O.B og Ginormica å ødelegge den gigantiske roboten, ved å bruke deler av selve broen.

Gallaxhar setter deretter kurs mot jordkloden for å skaffe «kvantiumet» personlig. Samtidig vender Ginormica  hjem med sine nye venner, og gjenforenes med familien sin. Men Derek avbryter forlovelsen med Ginormica, og Ginormica ble knust av dette bruddet. Hun innser endelig at livet hennes som monster var enda bedre enn hun trodde, og hun lover dr. Cockroach, The Missing Link og B.O.B. å aldri undervurdere seg selv igjen. Plutselig blir Ginormica trukket inn i Gallaxhars romskip. Insectosaurus forsøker å redde henne. Men han blir skutt ned av skipets plasma-kanoner, og tilsynelatende drept.

En maskin trekker ut kvantiumet fra kroppen hennes, og krymper henne tilbake til normal størrelse. Men dette endrer ikke håret hennes tilbake til det normale. Gallaxhar bruker deretter kvantiumet til å produsere kloner av seg selv, for å starte en fullskala invasjon av jorden. W.R. Monger klarer å få B.O.B, The Missing Link og dr. Cockroach om bord på romskipet, hvor de redder Ginormica. Romskipet ødelegger deretter seg selv, og dreper Gallaxhar og hans håndlangere. Monger kommer deretter for å informere monstrene om at en ny monstrøs snegle kalt Escargantua sakte tar seg til Frankrike etter at den falt ned i en fransk atomreaktor, og de nye heltene må derfor konfrontere denne nye trusselen.

Skuespillere 
 Reese Witherspoon som Susan Murphy / Ginormica. En kvinne fra California som blir truffet av stråling
 Seth Rogen som B.O.B. (Benzoate Ostylezene Bicarbonate), en uforgjengelig gelé-aktig masse av genetisk endret tomat som ble injisert med et kjemisk stoff. Han kan sluke og fordøye nesten alle stoffer
 Hugh Laurie som dr. Cockroach, en strålende vitenskapsmann som forsøkte å gjennomsyre seg selv med evnene til en kakerlakk. Bivirkningen er at hodet hans blir en gigantisk kakerlakk
 Will Arnett som The Missing Link (vanligvis referert til som Link), en 20 000 år gammelt humanoid skapning som ble funnet i nedfrosset tilstand, og deretter tint opp av forskere. Men han klarer å unnslippe og skape ødeleggelse på hans gamle lagune-habitat på Cocoa Beach i Florida
 Jimmy Kimmel som Insectosaurus. Han har et nært bånd med Link, og kan forstå hva han sier
 Rainn Wilson som Gallaxhar: En ond fremmed skapning som har til hensikt å samle kvantonium - det samme stoffet som forvandlet Susan til Ginormica - for å gi kloningsmaskinen hans nok kraft til å generere en hel hær av kloner av seg selv, for å erobre hele jorden
 Kiefer Sutherland som general Warren R. Monger, som driver et topphemmelig anlegg hvor forskjellige monstre oppbevares
 Stephen Colbert som den impulsive USAs president Hathaway
 Paul Rudd som Derek Dietl: En lokal værmelder og Susans tidligere forlovede
 Jeffrey Tambor som Carl Murphy: Susans emosjonelle far
 Julie White som Wendy Murphy: Susans kjærlige mor
 Renée Zellweger som Katie
 John Krasinski som Cuthbert: Katies kjæreste
 Ed Helms som en nyhetsreporter

Referanser

Eksterne lenker 

Animasjonsfilmer fra USA
Filmer fra 2009